არტავაზი (მთა)
არტავაზი (სომხ. Արտավազ) — მთა სომხეთში. მდებარეობს კოტაიქის პროვინციაში, სოფელ არტავაზის სიახლოვეს. მწვერვალის სიმაღლე ზღვის დონიდან 2929 მეტრია და წარმოადგენს პამბაკის ქედის ერთ-ერთ ცენტრალურ მწვერვალს. გააჩნია იშვიათი ნახევრადწრიული ფორმა. მთის ტერიტორია გამოცხადებულია ბიოლოგიურ ბუნების ძეგლად - „არტავაზის მთის რელიქტური ცირკი“. მთის ძირში გაშენებულია ამავე სახელწოდების სოფელი. საბჭოთა ტოპოგრაფიულ რუკებზე მწვერვალი აღნიშნულია ქეროღლის სახელწოდებით.